Adél és Krisztián

Kedves Családunk és Barátaink!

Úgy döntöttünk, hogy véget vetünk az „én sose adom be a derekamat” című fejezetnek és 2021. június 26-án önként és dalolva összekötjük életünket. Ezúton meghívunk Téged és a családodat, hogy legyetek szem- és fültanúja ennek a nem mindennapi eseménynek. Egyházi esküvőnket a Keszthelyi Magyarok Nagyasszonya-templomban tartjuk 15 órakor, majd 16:45 órai kezdettel az anyakönyvvezető előtt mondjuk ki Vonyarcvashegyen a Zenit Hotelben a boldogító igent. A szertartás után fergeteges szórakozásba kezdünk, melyen szintén számítunk rátok.